אירוויזיון 2007

| --- | --- |

מריה שריפוביץ' סרביה סרביה – מקום ראשון עם 268 נקודות
מריה שריפוביץ' סרביה סרביה – מקום ראשון עם 268 נקודות
 גמר:  12 במאי 2007
 מנחים:  יאנה פלקונן מיקו לפילאמפי  וקריסה סלמינן (מנחה אורחת)
 רשת השידור המפיקה:  פינלנד YLE
 מיקום האירוע:  פינלנד אולם הארטוואל, הלסינקי, פינלנד
 השיר הזוכה:  סרביה סרביה - "Molitva"
 שיטת הניקוד:  כל מדינה מעניקה 1–8, 10 ו־12 נקודות
 מספר משתתפות:  42 (28 בחצי הגמר, 14 ממתינות לעולות בגמר)
 מדינות שמשתתפות לראשונה:  צ'כיה צ'כיה גאורגיה גאורגיה מונטנגרו מונטנגרו סרביה סרביה
 מדינות שחוזרות לאחר פרישה:  אוסטריה אוסטריה הונגריה הונגריה
 מדינות שפרשו מהתחרות:  מונקו מונקו
 מופעי פתיחה/ביניים:  להקת לורדי, להקת אפוקליפטיקה
 המדינות המשתתפות
 
   מדינות משתתפות בגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2006 אירוויזיון 2008 ← 
אירוויזיון 2007 היה המהדורה ה־52 במניין תחרויות הזמר השנתיות. האירוע נערך בהלסינקי, בירת פינלנד. שלב חצי הגמר נערך ב־10 במאי והגמר ב־12 במאי 2007. מנצחת התחרות הייתה סרביה עם השיר "Molitva" (תפילה) בביצועה של הזמרת מריה שריפוביץ'. סרביה השתתפה בתחרות לראשונה כמדינה עצמאית, עלתה משלב חצי הגמר לשלב הגמר, שם סיימה ראשונה עם 268 נקודות, ובהפרש 33 נקודות מסגניתה אוקראינה, שהייתה המועמדת המובילה לזכייה על פי ההערכות וההימורים לפני התחרות. בזכייתה, שברה סרביה את השיא שקבעה פולין באירוויזיון 1994 - המיקום הכי גבוה אליו הגיעה מדינה בהופעה ראשונה (מעבר לשווייץ שזכתה באירוויזיון הראשון אי פעם בשנת 1956).
הייתה זו הפעם הראשונה בה פינלנד ארחה את תחרות האירוויזיון, לאחר שזכתה באירוויזיון 2006 עם השיר "Hard Rock Hallelujah" בביצוע להקת הרוק לורדי. הייתה זו זכייתה הראשונה של פינלנד בתחרות, בה היא משתתפת מאז 1961.
בתחרות השתתפו 42 מדינות, מספר שיא בתחרות עד אז. בנוסף ל־36 המדינות שהשתתפו בשנה שעברה (מונקו פרשה לקראת התחרות הנוכחית) שבו לתחרות אוסטריה, הונגריה, סרביה ומונטנגרו (שהופיעו לראשונה כמדינות עצמאיות). בנוסף, לגאורגיה ולצ'כיה הייתה זו הופעת הבכורה בתחרות.
את התחרות הנחו יאנה פלקונן ומיקו לפילאמפי. פלקונן היא מנחת תוכניות בידור מוכרת בפינלנד, ובין היתר הנחתה פעמיים את הקדם־אירוויזיון הפיני. לפילאמפי הוא שחקן קולנוע מפורסם וזמר שהופיע במספר סרטים פיניים וכן הוציא דיסק בשנת 2006.
תקציבה של התחרות עמד על כ־13,000,000 אירו. הלוגו הרשמי לתחרות היה דגל המדינה המארחת בתוך ציור הלב. מפיקי התחרות הפינים, YLE, הכריזו כי הסלוגן, כמו גם הנושא המרכזי של אירוויזיון 2007, יהיו "True Fantasy" (פנטזיה אמיתית). אלו ימחישו את מאפייניה של פינלנד, כמו גם הקוטביות הקיימת במדינה מבחינת האור מול החושך, ההרים בצפון מול האיים בדרום, הקשר החזק לטבע מול ההתקדמות הטכנולוגית וכדומה.
התחרות עצמה נערכה באולם הארטוואל בהלסינקי. אולם ההוקי קרח הגדול ביותר בפינלנד מסוגל להכיל עד 13,665 איש, אם כי בתחרות עצמה הוא הכיל מספר צופים קטן יותר. באולם ניתן לקיים מגוון תחרויות ספורט וקונצרטים, כאשר בשגרה הוא משמש כאצטדיונה הביתי של קבוצת ההוקי קרח Jokerit.
ב-12 במרץ 2007 נערכה הגרלת סדר השירים לחצי הגמר והגמר. היה זה במהלך פגישת ראשי המשלחות לאירוויזיון בהלסינקי. כחלק מההגרלה בוצע הליך חדש בו הוגרלו 5 מדינות מחצי הגמר ו־3 בגמר, שקיבלו "קלפים חופשיים", אשר הקנו להם את הזכות לבחור בעצמן את מיקומן בסדר ההשמעה. המדינות הללו הן: בחצי הגמר אוסטריה, אנדורה, טורקיה, סלובניה ולטביה ובגמר ארמניה, אוקראינה וגרמניה. על פי הסדר שנקבע לבסוף, את חצי הגמר פתחה בולגריה ומיד אחריה הופיעה ישראל, ואת הערב קינחה לטביה. בשלב הגמר פתחה את התחרות בוסניה והרצגובינה, ומתמודדת מחצי הגמר (מולדובה) סגרה את הערב. מיד לאחר ההגרלה, כלל השירים המשתתפים בתחרות אושרו על ידי ועדת איגוד השידור האירופאי, מלבד בריטניה, שקיבלה ארכה לבחירת השיר.